জমকালো ঈদ ফ্যাশন শো - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« ছোট কিন্তু ফ্যাশনে বড়
জমকালো সন্ধ্যা ঝলমলে পোশাক »
জমকালো ঈদ ফ্যাশন শো
Aug 27, 2009 | গ্যালারি, ফ্যাশন শো | 0 comments
সময়টা সন্ধ্যা ছুঁই ছুঁই। মুষলধারে বৃষ্টি ঝরছে। অনুষ্ঠান জমবে কি না ভাবছিলাম। এর মধ্যেই একজন দুজন করে আসতে শুরু করলেন। ১৯ আগস্ট হোটেল শেরাটনের উইন্টার গার্ডেনে অনুষ্ঠিত হলো নীলাঞ্জনা পল্লী-আনন্দ ভুবন ঈদ ফ্যাশন প্রতিযোগিতা ২০০৯-এর পুরস্কার বিতরণী ও ফ্যাশন শো। শুরুর সময় সন্ধ্যা সাড়ে সাতটা। আবহাওয়ার কারণেই বোধহয় নয়টা পেরিয়েও অনুষ্ঠানের দেখা নেই। একসময় দেবাশীষ বিশ্বাস ও ফারহানা নিশোর উপস্থাপনায় শুরু হলো তা। ততক্ষণে বেজে গেছে সাড়ে নয়টা।
শুরুতে ফ্যাশন হাউস নীলাঞ্জনা পল্লীর স্বত্বাধিকারী ফারজানা ইয়াসমিন নীলা বক্তৃতা করেন। এ প্রতিযোগিতায় ছিল ১৪টি বিভাগ। এতে এক হাজার ৭৮৩টি তাঁতভিত্তিক বস্ত্র প্রতিষ্ঠান ও ব্যক্তি অংশ নিয়েছে। এখান থেকে বিচারকদের রায়ে প্রাধান্য পেয়েছে টেক্সমার্ট, কৃষ্ণচূড়া, আরিয়ন ফ্যাশন, সপ্তপর্ণা বুটিক, শৈল্পিক, আউটফিটার বুটিক, বাংলা বসন, টিএমএসএস হ্যান্ডিক্র্যাফট, ফারহাজ ক্রিয়েশন, সুঁই-সুতা ফ্যাশন, আরিসা বুটিক, চারুলতা, ফ্রেম বুটিক প্রভৃতি প্রতিষ্ঠানের পোশাক।
ফারজানা ইয়াসমিন নীলার কোরিওগ্রাফি আর গানের তালে বিজয়ী ফ্যাশন হাউসগুলোর পোশাক পরে মঞ্চে উপস্থিত হন মডেলরা। এর ফাঁকে বিজয়ী প্রতিষ্ঠানগুলোর প্রতিনিধির হাতে ক্রেস্ট ও সনদপত্র তুলে দেওয়া হয়।
নীলাঞ্জনা পল্লী-আনন্দ ভুবন ঈদ ফ্যাশন প্রতিযোগিতার পঞ্চম আয়োজন এটি। এই প্রতিযোগিতার একটি উল্লেখযোগ্য দিক হলো ‘বেস্ট হাউস অ্যাওয়ার্ড’। এ বছর এটি পেয়েছে ‘কৃষ্ণচূড়া’। অনুষ্ঠানে আনন্দ ভুবনের প্রধান সম্পাদক আলমগীর হোসেন ও বেক্সিমকো মিডিয়া লিমিটেডের ব্যবস্থাপনা পরিচালক ইকবাল আহমেদ বক্তৃতা করেন। অনুষ্ঠানে গান পরিবেশন করেন কণ্ঠশিল্পী রফিকুল আলম, আবিদা সুলতানা, ফেরদৌস আরা ও সন্দীপন।
সুজন সুপান্থ
সূত্রঃ দৈনিক প্রথম আলো, আগস্ট ২৫, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla